cyanic-selkie/wikianc huggingface dataset:
আনোয়ার উল আলম
মুক্তিযুদ্ধে অবদান
বিজয়েরবপর ১৮ ডিসেম্বর ঐতিহাসিক পল্টন ময়দানে স্বাধীন রাজধানীতে টাঙ্গাইল মুক্তিবাহিনী প্রথম জনসভা করেন। সেই জনসভায় অন্যদের সাথে আনোয়ার উল আলম (শহীদ)ও বক্তৃতা করেন এবং ঢাকাবাসীকে শান্তি-শৃঙ্খলা বজায় রাখার আহ্বান জানান। ১০ জানুয়ারি বঙ্গবন্ধু শেখ মুজিবুর রহমান দেশে প্রত্যাবর্তন করলে টাঙ্গাইল মুক্তিবাহিনীর পক্ষে আব্দুল কাদের সিদ্দিকী ও আনোয়ার উল আলম (শহীদ) তাঁর সাথে সাক্ষাৎ করেন এবং অস্ত্র জমা দেওয়ার প্রস্তাব করেন। এরপর ২৪ জানুয়ারি,১৯৭২ সালে কাদেরিয়া বাহিনী সামরিক কায়দায় এবং সুশৃঙ্খলভাবে বিন্দুবাসিনী বালক বিদ্যালয় মাঠে বঙ্গবন্ধু শেখ মুজিবুর রহমানের কাছে বঙ্গবীর কাদের সিদ্দিকীর নেতৃত্বে অস্ত্র সমর্পণ করে।
১৫ আগস্ট পরবর্তী ভূমিকা
১৯৭৫ সালের ১৫ আগস্ট শেখ মুজিবুর রহমান সপরিবারে নিহত হন এবং বঙ্গবন্ধুকে পর্যাপ্ত নিরাপত্তা দিতে না পারা ও হত্যার পরে খুনিদের বিরুদ্ধে প্রতিরোধ গড়ে তুলতে ব্যর্থতার জন্য রক্ষীবাহিনীকে আজও সমালোচনার সম্মুখীন হতে হয়। ১৫ আগস্ট বঙ্গবন্ধু ঢাকা বিশ্ববিদ্যালয়ে যাওয়ার কথা থাকায় আনোয়ার উল আলম বিশ্ববিদ্যালয় এলাকায় নিরাপত্তার দায়িত্বে ছিল। রক্ষীবাহিনীর পরিচালক এসময় বিদেশে ছিলেন এবং হত্যার পর আনোয়ার উল আলমরা খুনিদের বিরুদ্ধে ব্যবস্থা নেওয়ার জন্য সেনাবাহিনীর সাথে যোগাযোগ করেন। কিন্তু তাদের সাড়া না পাওয়ায় এবং পর্যাপ্ত অস্ত্র-গোলাবারুদ ও ঢাকায় যথেষ্ট রক্ষী সদস্য না থাকায় তাঁদের সেই প্রচেষ্টা ব্যর্থ হয়। ঢাকা থেকে বের হয়ে অন্য অঞ্চল থেকে প্রতিরোধ গড়ার চেষ্টাও ব্যর্থ হয়। দুর্ভাগ্যজনকভাবে, ১৫ আগস্ট সকল বাহিনী প্রধান রেডিও স্টেশনে গিয়ে বঙ্গবন্ধুর খুনিদের দ্বারা নতুন রাষ্ট্রপতি হওয়া খন্দকার মোশতাক আহমেদের প্রতি আনুগত্যের শপথ নেন। পরিচালকের অনুপস্থিতিতে আনোয়ার ও সারোয়ারকে একই কাজ করতে হয়।
সেনাবাহিনীতে আত্তীকরণ
১৯৭৫ এর পটপরিবর্তনের পর সরকার রক্ষীবাহিনী বিলুপ্ত করার সিদ্ধান্ত গ্রহণ করে। এই নিয়ে সরকারে দুটি বিপরীত মত দেখা দেয়- খন্দকার মোশতাক আহমেদ, এম এ জি ওসমানী ও বঙ্গবন্ধুর খুনিরা রক্ষীবাহিনীর সদস্যদের পুলিশ ও আনসার বাহিনীতে ভাগ করে দেওয়ার ব্যাপারে শক্ত অবস্থান নেন; অন্যদিকে সেনাপ্রধান জিয়াউর রহমান এবং মোহাম্মদ আবুল মঞ্জুর রক্ষীবাহিনীর প্রশিক্ষণপ্রাপ্ত ও প্রশিক্ষণরত সকল সদস্যদের সেনাবাহিনীতে আত্তীকরণের পক্ষে অবস্থান নেন। আনোয়ার উল আলম এসময় সেনাবাহিনীতে আত্তীকরণের পক্ষে ছিলেন এবং পুরো আত্তীকরণ প্রক্রিয়ায় গুরুত্বপূর্ণ অবদান রাখেন। তিনি ও সারোয়ার হোসেন মোল্লা বিমানবাহিনীর হেলিকপ্টার ও সরকারের সেসনা বিমানে সারাদেশে রক্ষীবাহিনীর বিভিন্ন ক্যাম্পে গিয়ে সর্বস্তরের সদস্যের মতামত নেন। অবশেষে রক্ষীবাহিনীর সদস্যদের নিয়মিত সামরিক বাহিনীতে আত্মীকরণ করা হয়। এই অবলুপ্তির লক্ষ্যে ১৯৭৫ সালের ৯ অক্টোবর তারিখে সরকারি আদেশ প্রকাশ করা হয়। এই আদেশে বলা ছিল যে ১৯৭৫ সালের ৩ সেপ্টেম্বর থেকে জাতীয় রক্ষীবাহিনী অবলুপ্ত হয়েছে বলে গণ্য হবে। ১৫ অক্টোবর তিনি সেনাবাহিনীতে লেফটেন্যান্ট কর্নেল হিসেবে যোগদান করেন। কার্যত ১৯৭২ সালের ৮ ফেব্রুয়ারি থেকে তাঁর লেফটেন্যান্ট কর্নেল হিসেবে জ্যেষ্ঠতা গণ্য করা হয়।
সেনাবাহিনীতে কর্মজীবন
সেনাবাহিনীতে যোগদানের পর সারোয়ার ও তাঁকে তখন কুমিল্লায় অবস্থিত বাংলাদেশ সামরিক একাডেমিতে ওরিয়েন্টেশন কোর্সের জন্য পাঠানো হয়। ১৯৭৫ সালের ১ নভেম্বর সেখানে যোগদান করেন। ৩ নভেম্বর সংঘটিত খালেদ মোশাররফের নেতৃত্বাধীন সেনা-অভ্যুত্থানের পরিকল্পনা সম্পর্কে তিনি আগে থেকেই জানতেন এবং এতে তিনি সমর্থনও করেন। তবে সেসময় কুমিল্লায় থাকায় অভ্যুত্থানে অংশ নিতে পারেননি। কিন্তু এটাই তাঁর জন্য শাপে বর হয়ে দাঁড়ায়, কারণ খালেদ মোশাররফ সহ অভ্যুত্থানের বেশ কয়েকজন নেতা নিহত হন এবং অন্যদের পরিণতিও ভালো হয়নি। এর কিছুদিন পর তাঁকে সেনাবাহিনীর নতুন চিফ অব জেনারেল স্টাফ মোহাম্মদ আবুল মঞ্জুরের অধীনে জিএস ব্রাঞ্চে বদলি করা হয়। পরে তিনি কর্নেল পদে পদোন্নতি লাভ করেন। কয়েকবছর সেনাবাহিনীতে থাকার পর ১৯৭৮ সালে অবসর দিয়ে তাঁর চাকরি পররাষ্ট্র মন্ত্রণালয়ে ন্যস্ত করা হয়।
কূটনীতিক জীবন
১৯৭৯ সালের দিকে আনোয়ার উল আলম  জাকার্তায় বাংলাদেশ দূতাবাসে ফার্স্ট সেক্রেটারি ছিলেন। জাকার্তা থেকে বদলি হয়ে যান কুয়ালালামপুরে, কুয়ালালামপুর থেকে তিনি যান ব্রুনাই।  সেখান থেকে বদলি হয়ে যান হংকং। চাকরিজীবনের শেষ দিকে তিনি অতিরিক্ত সচিব, সচিব মর্যাদায় বাহরাইন ও স্পেনে বাংলাদেশের রাষ্ট্রদূত হন।
পরবর্তী জীবন
আনোয়ারুল ২০০৬ সালে সরকারি চাকরি থেকে অবসরগ্রহণ করেন। বর্তমানে তিনি বিভিন্ন সামাজিক-সাংস্কৃতিক সংগঠনের সাথে যুক্ত। এছাড়া তিনি সেক্টর কমান্ডার্স ফোরাম-মুক্তিযুদ্ধ '৭১ এর সহ-সভাপতি৷ আর তাঁর স্ত্রী স্থাপন করেছেন তাঁদের গ্রাম ইছাপুরে একটি ক্লিনিক। ১০ ই ডিসেম্বর ২০২০ সালে মস্তিষ্কে অপারেশন পরবর্তী অবস্থায় করোনাভাইরাস এ আক্রান্ত হন এবং কোভিড শক সিনড্রোমে মৃত্যু বরন করেন।
শহীদ মুক্তিযুদ্ধ জাদুঘর
অবসর গ্রহণের পর শহীদ টাঙ্গাইল শহরের পুরোনো বাসস্ট্যান্ড এলাকায় পৈতৃক ভিটায় দোতলা ভবন নির্মাণ করেন। এই ভবনের নিচতলাতেই গড়ে তুলেছেন জাদুঘর। নাম শহীদ মুক্তিযুদ্ধ জাদুঘর। ২০১০ সালে জাদুঘরটি উদ্বোধন করা হয়। এই জাদুঘর যাঁরা দেখতে আসেন, তাঁদের বেশির ভাগই তরুণ প্রজন্মের। দেশ-বিদেশের অনেক বিশিষ্টজনও জাদুঘরটি পরিদর্শন করেছেন। বাসায় থাকলে আনোয়ারুল নিজে দর্শনার্থীদের ঘুরে দেখান জাদুঘরের বিভিন্ন স্মারক। ছবি দেখিয়ে বর্ণনা করেন যুদ্ধদিনের ইতিহাস।
নিচতলাজুড়ে সাজানো মুক্তিযুদ্ধের বিভিন্ন স্মৃতিচিহ্ন। স্বাধীনতার পূর্বে বিভিন্ন সময়ে প্রকাশিত একুশের সংকলন, আন্দোলন-সংগ্রামে দিকনির্দেশনা দিয়ে জেলার নেতাদের লেখা ছাত্রলীগের কেন্দ্রীয় নেতার চিঠি, মুক্তিযুদ্ধের প্রস্তুতি থেকে শুরু করে পাকিস্তানি বাহিনীর অত্যাচার-নির্যাতনের চিত্র, মুক্তিযোদ্ধাদের যুদ্ধকালীন বীরত্ব থেকে শুরু করে পাকিস্তানি বাহিনীর আত্মসমর্পণ এবং বিজয় অর্জনের পর বঙ্গবন্ধুর কাছে অস্ত্র জমা দেওয়া পর্যন্ত বিভিন্ন ধরনের আলোকচিত্র। আরও রয়েছে যুদ্ধ চলাকালীন ও বিজয়ের পর দেশ-বিদেশের বিভিন্ন সংবাদপত্রের মুক্তিযুদ্ধবিষয়ক প্রতিবেদনের ছবি। মুক্তিযুদ্ধ চলাকালে মুক্তাঞ্চল থেকে আনোয়ারুলের সম্পাদনায় প্রকাশিত রণাঙ্গন পত্রিকার কপি, মুক্তাঞ্চলে মুক্তিবাহিনীর তত্ত্বাবধানে পরিচালিত প্রশাসনিক কর্মকাণ্ডের বিভিন্ন দলিল, টাঙ্গাইল অঞ্চলে সশস্ত্র যুদ্ধে অংশগ্রহণ করে শহীদ হওয়া মুক্তিযোদ্ধাদের তালিকা, ভারতীয় বাহিনীর প্যারাসুট, মুক্তিযোদ্ধাদের আক্রমণে বিধ্বস্ত পাকিস্তানি জাহাজের অংশবিশেষসহ অন্যান্য স্মারক।
রচিত গ্রন্থ
প্রকাশক: প্রথমা প্রকাশন প্রথম প্রকাশ: জুন ২০১৩ প্রকাশক: সাহিত্য প্রকাশ প্রথম প্রকাশ: ফেব্রুয়ারি ২০০৯
১৯৯০ শীতকালীন এশিয়ান গেমস
১৯৯০ শীতকালীন এশিয়ান গেমস হল এশিয়ান শীতকালীন গেমসের ২য় আসর। প্রতিযোগিতাটি ১৯৯০ সালের ৯- ১৪ মার্চ জাপানের সাপ্পোরোতে অনুষ্ঠিত হয়। ২য় শীতকালীন এ গেমসের মুল আয়োজক ছিল ভারত কিন্ত কারিগরী ও আর্থিক সংকটের কারণে ১৯৮৯ সালে ভারত জাপানকে আয়োজনের অধিকার হস্তান্তর করে। এবারের আসরে নতুন তিনটি দেশসহ ৯টি দেশ অংশগ্রহণ করে।
অংশগ্রহনকারী দেশ
১৯৯০ এশিয়ান শীতকালীন গেমস ৯টি দেশের ৩১০ জন প্রতিযোগি অংশ নেয়। ইরান, ফিলিপাইন ও চীনা তাইপে প্রথম বারের মত অংশগ্রহণ করে।
হংকং প্রতিযোগিতায় একজন ফিগার স্কেটার্স প্রতিনিধি পাঠায়, যা ছিল খেলার একমাত্র অফিসিয়াল প্রতিনিধি।
কক ত্রিপুরা
কক ত্রিপুরা হলো ত্রিপুরার প্রথম ককবরক ভাষায় খবর চ্যানেল, ত্রিপুরার  প্রথম ভাষাগত চ্যানেল হ'ল এটি, এই চ্যানেলটি অনেকগুলি সামাজিক কাজকর্মে লিপ্ত থাকে। কমল কলই প্রতিষ্ঠা করেছেন কক ত্রিপুরাকে। কক ত্রিপুরার নীতিবাক্য ত্রিপুরার বিভিন্ন ঘটনার বিষয়ে অজানা লোকদের মধ্যে সচেতনতা আনতে। নক্সিনফ্লুয়েন্সার  অনুসারে কক ত্রিপুরা মাসিক ৫৫১-১৪৭০ মার্কিন ডলার উপার্জন করেন।
ক্যাপ্টেন কেলিং মসজিদ
ক্যাপ্টেন কেলিং মসজিদ (Malay name: Masjid Kapitan Keling,Tamil :காப்பித்தான் கெலிங மசூதி, Kāppittāṉ keliṅa macūti ) জর্জ টাউন, পেনাং,মালয়েশিয়ার ১৯ শতকে ভারতীয় মুসলিম ব্যবসায়ীদের দ্বারা নির্মিত একটি মসজিদ। এটি বাকিংহাম স্ট্রিট (লেবুহ বাকিংহাম) এবং পিট স্ট্রিট (জালান মসজিদ কাপিতান কেলিং) এর কোণে অবস্থিত।  একটি বিশিষ্ট ইসলামী ঐতিহাসিক কেন্দ্র হওয়ায় এটি জর্জ টাউনের বিশ্ব ঐতিহ্যবাহী স্থান এর অংশ এবং এটি শহরের তামিল মুসলিম পাড়া চুলিয়া-এর কেন্দ্রে অবস্থিত। এটি ১৮০০ এর দশকের গোড়ার দিকে এই অঞ্চলে প্রতিষ্ঠিত প্রথম স্থায়ী মুসলিম স্থাপত্য। কাদের মোহিদিন মেরিকান মসজিদের প্রতিষ্ঠাতা এবং চুলিয়াদের নেতা হিসেবে পরিচিত। ১৮০১ সালে স্যার জর্জ লেইথ যিনি তখন পেনাংয়ের লেফটেন্যান্ট গভর্নর ছিলেন একজন বিশিষ্ট ভারতীয় মুসলিম নেতা কাদের মোহিদিনকে দক্ষিণ ভারতীয় "কেলিং" সম্প্রদায়ের ক্যাপ্টেন হিসেবে নিযুক্ত করেন।  তিনি মালাবার স্ট্রিটের (চুলিয়া স্ট্রিট) দক্ষিণ পাশে একটি মসজিদ নির্মাণের জন্য এক খণ্ড জমি মঞ্জুর করেন। কাদের মোহিদিন (জন্ম ১৭৫৯ খ্রিস্টাব্দ) ছিলেন পোর্টো নোভোর একটি জাহাজের ফোরম্যান যাকে তামিলরা প্যারিঙ্গিপেট্টাই এবং মুসলমানরা মাহমুদবন্দর বলে ভারতের পন্ডিচেরি থেকে প্রায় ৫০ কিলোমিটার দক্ষিণে। তাকে 'ক্যাপ্টেন কেলিং' বলেও উল্লেখ করা হয়।
"কেলিং" হল ভারতীয় বংশোদ্ভূত লোকেদের জন্য একটি মালয় শব্দ, যাকে আজকাল আপত্তিকর বলে মনে করা হয় কিন্তু মসজিদটি নির্মাণের সময় তেমন বিবেচিত হয়নি। "ক্যাপ্টেন কেলিং" ছিল ভারতীয় সম্প্রদায়ের প্রতিনিধি,যেমন চীনা সম্প্রদায়ের জন্য "ক্যাপ্টেন সিনা"।
১৯৩০ সালে আরেকটি সংস্কার ক্যাপ্টেন কেলিং মসজিদটিকে তার বর্তমান চেহারা প্রদান করেন, কারণ পূর্ববর্তী নকশাটি অবাস্তব বলে বিবেচিত হয়েছিল। ঐতিহ্য বজায় রেখে মসজিদটি পুনঃনির্মাণ করা হয়নি শুধুমাত্র বড় করা হয়েছে। এই সময়ের প্রধান কাজগুলির মধ্যে রয়েছে কেন্দ্রীয় প্রার্থনা হলের উচ্চতা দ্বিগুণ করা, বায়ুচলাচল ব্যবস্থার উন্নতি এবং আরও প্রাকৃতিক আলো প্রবেশের উপায় করে দেয়া। বাইরের অংশটি হলুদ রঙের এবং ভিতরের অংশে সাদা মার্বেল মেঝে। অভ্যন্তরীণে রাজা এডওয়ার্ডের ফলক দ্বারা মুকুটযুক্ত ঘোড়ার নালের খিলানের একটি সারি গঠিত হয়। বিল্ডিংয়ের সম্মুখভাগ এবং এর অভ্যন্তরটি জ্যামিতিক নকশা দ্বারা সজ্জিত ছিল কারণ ইসলামে মানব ও পশুর রূপ নিষিদ্ধ রয়েছে।
হাটপুকুরিয়া ঘাটলাবাগ ইউনিয়ন
অবস্থান ও সীমানা
চাটখিল উপজেলার মধ্যাংশে হাটপুকুরিয়া ঘাটলাবাগ ইউনিয়নের অবস্থান। এ ইউনিয়নের দক্ষিণে রামনারায়ণপুর ইউনিয়ন ও নোয়াখলা ইউনিয়ন, পূর্বে নোয়াখলা ইউনিয়ন ও চাটখিল পৌরসভা, উত্তরে চাটখিল পৌরসভা ও পরকোট ইউনিয়ন এবং পশ্চিমে পরকোট ইউনিয়ন ও সাহাপুর ইউনিয়ন অবস্থিত।
প্রশাসনিক কাঠামো
হাটপুকুরিয়া ঘাটলাবাগ ইউনিয়ন চাটখিল উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
ভেন রেখাচিত্র
ভেন রেখাচিত্র ( "প্রাথমিক রেখাচিত্র", "সেট রেখাচিত্র" বা "যুক্তি রেখাচিত্র" নামেও পরিচিত) হল এমন একটি রেখাচিত্র যা বিভিন্ন সেটের সসীম সংগ্রহের মাঝে সকল সম্ভাব্য ও যৌক্তিক সম্পর্ক প্রদর্শন করে। এসকল রেখাচিত্রে উপাদানগুলোকে একটি সমতলে বিন্দু রূপে, আর সেটগুলোকে আবদ্ধ বক্ররেখার মাঝে অবস্থিত অঞ্চল হিসেবে চিত্রিত করা হয়। একটি ভেন রেখাচিত্রে কতিপয় অধিক্রমণকারী আবদ্ধ বক্ররেখা (সাধারণত বৃত্ত) থাকে এবং প্রতিটি বক্ররেখা একেকটি সেটকে নির্দেশ করে।  S দ্বারা চিহ্নিত বক্ররেখার মাঝের বিন্দুগুলো S সেটের উপাদান নির্দেশ করে, আর যে বিন্দুগুলো এই সীমারেখার বাইরে থাকে তারা S সেটের উপাদান হিসেবে পরিগণিত হয় না।   উদাহরণস্বরূপ, যে উপাদানগুলো S ও T উভয় সেটের সদস্য অর্থাৎ S ∩ T,তাদেরকে S ও T এর মাঝের অধিক্রমণকারী অঞ্চল দিয়ে চিত্রে প্রদর্শন করা যায়। ভেন রেখাচিত্রে বক্ররেখাগুলো সম্ভাব্য সকল উপায়ে অধিক্রমণ করে, যার মাধ্যমে সেটগুলোর মাঝে বিদ্যমান সম্ভাব্য সকল সম্পর্ক দেখানো যায়। তাই তাদেরকে অয়লার রেখাচিত্রের বিশেষ রূপ বলা যায়- যদিও অয়লার রেখাচিত্র যথাযথ কারণেই সকল সম্পর্ক দেখায় না। ১৮৮০ সালে জন ভেন প্রথম ভেন রেখাচিত্রের স্বরূপ কল্পনা করেন। বর্তমান সময়ে এই ভেন রেখাচিত্র প্রাথমিক সেট তত্ত্ব শিক্ষাদানে এবং সম্ভাব্যতা, যুক্তিবিজ্ঞান, পরিসংখ্যান, ভাষাতত্ত্ব ও কম্পিউটার বিজ্ঞানে সেটগুলোর মাঝে সাধারণ সম্পর্ক চিত্রিত করতে ব্যবহৃত হয়।
যে ভেন রেখাচিত্রে প্রতিটি আকৃতি বা শেপের ক্ষেত্রফল তার উপাদান সংখ্যার সমানুপাতিক, তাকে ক্ষেত্র-সমানুপাতিক বা স্কেলড ভেন রেখাচিত্র বলা হয়।
উদাহরণ
মানুষ ও পেঙ্গুইন দ্বিপদী- তাই তারা কমলা বৃত্তে জায়গা করে নেবে; আবার যেহেতু তারা উড়তে পারে না, তাই তারা কমলা বৃত্তের বাম পার্শ্বে অর্থাৎ কমলা বৃত্তের যে অংশটি নীল বৃত্তের সাথে অধিক্রমণ করছে না, সেখানে অবস্থান করবে। মশার ছয়টি পা আছে এবং উড়তে পারে, তাই মশার অবস্থান বিন্দু হবে নীল বৃত্তের সেই অংশে যেটি কমলা বৃত্তকে অধিক্রমণ করছে না। যে সকল প্রাণী দ্বিপদী নয়, আবার উড়তেও পারে না (যেমন- তিমিমাছ ও মাকড়সা) তারা উভয় বৃত্তের বাইরে অবস্থিত বিন্দুগুলো দিয়ে সূচিত হবে।
A ও B সেটের সমন্বিত অঞ্চলকে বলা হয় A সংযোগ B এবং A ∪ B দ্বারা প্রকাশ করা হয়। এক্ষেত্রে A সংযোগ B দ্বিপদী বা উড়তে পারে (বা উভয় বৈশিষ্ট্য-ই বিদ্যমান) এমন প্রাণীদের নির্দেশ করে।
ইতিহাস
১৮৮০ সালে জন ভেন " ফিলোসোফিক্যাল ম্যাগাজিন এন্ড জার্নাল অফ সায়েন্স" এ প্রকাশিত তার " যুক্তি ও প্রস্তাবের রেখাচিত্রগত ও যান্ত্রিক উপস্থাপন" শীর্ষক  নিবন্ধে প্রথম ভেন রেখাচিত্র উপস্থাপন করেন। এই নিবন্ধে রেখাচিত্রের দ্বারা যুক্তি উপস্থাপনের বিভিন্ন উপায় বর্ণনা করা হয়। ফ্রাঙ্ক রুসকি ও মার্ক ওয়েস্টনের মতে, আনুষ্ঠানিক যুক্তিবিজ্ঞানে এমন ধরনের রেখাচিত্র ব্যবহারের " ইতিহাসের খোঁজ পাওয়া সহজ ব্যাপার নয়, কিন্তু নিশ্চিতভাবে বলা যায় যে, ভেন রেখাচিত্রের সাথে সংশ্লিষ্ট ও পরিচিত রেখাচিত্রগুলো আসলে বেশ আগেই উৎপত্তি লাভ করেছিল। সেগুলো ভেনচিত্রের সাথে সরাসরি সংশ্লিষ্ট কারণ তিনি (ভেন) ব্যাপকভাবে সেগুলোর ব্যবহার নিয়ে সমীক্ষা চালিয়েছিলেন, তাদের ব্যবহারকে নির্দিষ্ট রূপ দান করেছিলেন এবং প্রথমবারের মত সর্বজনীনভাবে প্রকাশ করেছিলেন।"
ভেন নিজে "ভেন রেখাচিত্র" শব্দটি ব্যবহার করেন নি এবং তার আবিষ্কারকে "অয়লারিয়ান বৃত্ত" হিসেবে উল্লেখ করেছিলেন। উদাহরণস্বরূপ, ১৮৮০ সালে তার লিখিত প্রবন্ধের প্রথম বাক্যে ভেন লিখেছিলেন, " গত শতাব্দীতেই রেখচিত্র দিয়ে উপস্থাপনের বিভিন্ন পদ্ধতি যুক্তিশাস্ত্রে বহুলভাবে উপস্থাপিত হয়েছে। সে কারণে, যুক্তিবিজ্ঞান নিয়ে পেশাদার পর্যায়ের পড়াশোনা না করা অনেক পাঠকও হয়তো এ ধরনের নকশাচিত্রের সাধারণ প্রকৃতি ও উদ্দেশ্য সম্পর্কে অবগত আছেন। এসব পদ্ধতির মধ্যে- "অয়লারিয়ান বৃত্ত" বলা যায়, এমন একটি পদ্ধতিই শুধু সর্বজনীন গ্রহণযোগ্যতা লাভ করেছে..." লুইস ক্যারল ( চার্লস ডজসন) তার বই " সিম্বলিক লজিক"-এর (১৮৯৬ সালে প্রকাশিত চতুর্থ সংস্করণে) "শিক্ষকদের উদ্দেশ্যে লিখিত একটি পরিশিষ্টে" " রেখচিত্রের ভেন পদ্ধতি" তথা " রেখাচিত্রের অয়লার পদ্ধতি" অন্তর্ভুক্ত করেছিলেন। পরবর্তীতে ক্লারেন্স ইরভিং লুইস ১৯১৮ সালে তার " অ্যা সার্ভে অফ সিম্বলিক লজিক" গ্রন্থে " ভেন রেখাচিত্র" শব্দটি ব্যবহার করেন।
ভেন রেখাচিত্রের সাথে অষ্টাদশ শতকে লিওনার্ড অয়লার উদ্ভাবিত "অয়লার রেখাচিত্র"-এর অনেক মিল আছে। এ প্রসঙ্গে এম.ই. ব্যারন উল্লেখ করেছিলেন, অয়লারের পূর্বেই লিবনিজ (১৬৪৬-১৭১৬) সপ্তদশ শতকে একই ধরনের কিছু রেখাচিত্র তৈরি করেছিলেন-যদিও এর বেশিরভাগ অপ্রকাশিত থেকে গিয়েছিল। এছাড়াও তিনি  লক্ষ্য করেন,আরও পূর্বে-ত্রয়োদশ শতাব্দিতে রামন লুল-ও অয়লারের মত রেখাচিত্র তৈরি করেছিলেন। বিংশ শতাব্দিতে ভেন রেখাচিত্রের আরও উন্নতি সাধন করা হয়। ডি. ডব্লিউ. হেন্ডারসন ১৯৬৩ সালে দেখিয়েছিলেন যে, একটি n-ভেন রেখাচিত্রের n গুণ ঘূর্ণন প্রতিসাম্য থাকার অর্থ হল n একটি মৌলিক সংখ্যা। তিনি আরও দেখান, এ ধরনের প্রতিসম ভেন রেখাচিত্র থাকতে পারে যখন n এর মান ৫ বা ৭ হয়। ২০০২ সালে পিটার হ্যামবার্গার n=১১-র জন্য প্রতিসম ভেন রেখচিত্র বের করেন এবং ২০০৩ সালে, গ্রিগস, কিলান ও স্যাভ্যাজ দেখান যে, অন্য সকল মৌলিক সংখ্যা র জন্যও প্রতিসম ভেন রেখাচিত্র আছে। এভাবেই দেখা যায়, ঘূর্ণন প্রতিসম ভেন রেখাচিত্র থাকতে পারে যদি ও কেবল যদি n মৌলিক সংখ্যা হয়।
১৯৬০ সালে নব্য গণিত আন্দোলনের অংশ হিসেবে সেট তত্ত্বের নির্দেশনায় ভেন রেখাচিত্র ও অয়লার রেখাচিত্র অন্তর্ভুক্ত হয়। এরপর থেকে এ দুইটি রেখাচিত্র অন্যান্য শাস্ত্রের পাঠ্যক্রম ও অধ্যয়নে গৃহীত হয়েছে।
সংক্ষিপ্ত বিবরণ
ভেন রেখাচিত্র একই সমতলে অবস্থিত কয়েকটি সাধারণ-আবদ্ধ বক্ররেখা নিয়ে গঠিত হয়। লুইসের মতে, " এসব রেখাচিত্রের মূলনীতি হল, নির্দিষ্ট এলাকা দিয়ে প্রকাশিত শ্রেণী বা সেটগুলোর একে অন্যের সাথে এমন সম্পর্ক থাকবে যেন এসব শ্রেণীর মধ্যে সকল যৌক্তিক সম্পর্ক একই রেখাচিত্র দিয়ে সূচিত করা যায়। যার মানে, রেখাচিত্রটিতে প্রাথমিক অবস্থায় শ্রেণীগুলোর মধ্যে যে কোন সম্ভাব্য স্থাপনের সুযোগ থাকে এবং ওই নির্দিষ্ট এলাকাটি ফাঁকা নাকি ফাঁকা না তার ওপর ভিত্তি করে  প্রকৃত বা সম্ভাব্য সম্পর্ক ঠিক করা হয়।"
ভেন রেখাচিত্র সাধারণত কয়েকটি বৃত্তের অধিক্রমণ দ্বারা গঠিত হয়। বৃত্তের ভেতরের অংশ প্রতীকী অর্থে সেটের উপাদানগুলোকে নির্দেশ করে, যেখানে বৃত্তের বাইরের অংশ সেটের বাইরে থাকা উপাদানগুলোকে নির্দেশ করে। উদাহরণস্বরূপ, একটি দুই সেট সংবলিত ভেন রেখাচিত্রে, একটি বৃত্ত হয়তো কাঠের তৈরি তৈজসপত্রের গ্রুপকে নির্দেশ করতে পারে যেখানে আরেকটি বৃত্ত সকল টেবিল (আসবাব)-এর সেটকে প্রকাশ করতে পারে। সেক্ষেত্রে বৃত্তদ্বয়ের অধিক্রমণকারী এলাকা বা ছেদকৃত অংশ কাঠের তৈরি সকল টেবিলের সেটকে নির্দেশ করবে। বৃত্ত ছাড়া অন্য আকৃতিগুলো ভেনের নিজস্ব উচ্চতর সেট সংবলিত রেখাচিত্রে নিচে প্রদর্শিত উপায়ে ব্যবহার করা যায়। ভেন রেখাচিত্রে সাধারণত সেটের আপেক্ষিক বা  পরম আকার (অঙ্কবাচকতা)-এর ব্যাপারে যেমন- সেটগুলো সুবিন্যস্ত রেখাচিত্র কী না সে ব্যাপারে কোন তথ্য থাকে না।
ভেন রেখাচিত্র অয়লার রেখাচিত্রেরই অনুরূপ। তবে n সংখ্যক উপাদান নিয়ে গঠিত ভেন রেখাচিত্রের জন্য অবশ্যই 2^n সংখ্যক প্রকল্পিত-সম্ভাব্য এলাকা থাকবে যারা প্রতিটি উপাদান সেটের অন্তর্ভুক্তি বা বর্জনের সমন্বয়ে গঠিত হবে। অয়লার রেখাচিত্রে শুধু প্রদত্ত কোন প্রসঙ্গ বা পরিস্থিতির জন্য আসলেই সম্ভব এমন এলাকাগুলো অন্তর্ভুক্ত থাকে। ভেন রেখাচিত্রে, কোন ছায়াময় এলাকা ফাঁকা অঞ্চল প্রকাশ করতে পারে, যেখানে অয়লার রেখাচিত্রে অনুরূপ অঞ্চলটি রেখাচিত্রের মধ্যে থাকে না। উদাহরণস্বরূপ, যদি একটি সেট দুগ্ধজাত পণ্য আর আরেকটি সেট পনিরকে প্রকাশ করে, তাহলে ভেন রেখাচিত্রে এমন একটি এলাকা থাকবে যেখানে দুগ্ধজাত নয় এমন পনিরগুলো জায়গা করে নেবে। কিন্তু অয়লার রেখাচিত্রে ধরেই নেয়া হবে- এ প্রসঙ্গে যে পনিরের কথা উল্লেখ করা হয়েছে তা দুগ্ধজাত পণ্য আর সেজন্য পনিরের জন্য নির্দিষ্ট পুরো এলাকাটি দুগ্ধজাত পণ্যের জন্য নির্দিষ্ট অঞ্চলের মধ্যেই থাকবে- দুগ্ধজাত নয় এমন পনিরের জন্য কোন এলাকা থাকবে না। এর মানে দাঁড়ায়, সীমানাসূচক রেখার সংখ্যা যত বাড়বে, অয়লার রেখাচিত্র এর সমতুল্য ভেন রেখাচিত্রের তুলনায় তত কম জটিল দেখাবে, বিশেষ করে যদি ফাঁকা নয় এমন ছেদকৃত অংশের সংখ্যা কম হয়।
অয়লার ও ভেন রেখাচিত্রের মধ্যে সম্পর্ক নিম্নোলিখিত উদাহরণ দিয়ে দেখানো যায়। তিনটি সেট নেয়া হল- এসকল সেটের ভেন আর অয়লার রেখাচিত্র হবে-
বেশি সংখ্যক সেটের জন্য সম্প্রসারণ
যদিও ভেন রেখাচিত্র সচরাচর দুই বা তিনটি সেটকে প্রকাশ করে, কিন্তু আরও বেশি সংখ্যক সেটকে প্রকাশ করার জন্য আরও পদ্ধতি আছে। নিচে যেমনটি দেখানো হয়েছে, একে অপরকে ছেদ করে এমন চারটি গোলোক উচ্চতর ক্রমের ভেন রেখাচিত্র গঠন করেছে যার সরল প্রতিসমতা রয়েছে এবং দৃশ্যত উপস্থাপন করা যায়। ১৬ টি ছেদকৃত অংশ একটি "ট্যাসেরাক্ট" ( বা যথাক্রমে ১৬ ঘর সংবলিত কোষ) নির্দেশ করে। বেশি সংখ্যক সেটের জন্য, রেখাচিত্রে প্রতিসমতার খানিকটা হ্রাস অনিবার্য হয়ে ওঠে। ভেন বেশি সংখ্যক সেটকে প্রকাশ করে এমন "নিজেদের মধ্যে মার্জিত...প্রতিসম চিত্র" খুঁজে বের করতে আগ্রহী ছিলেন আর তাই তিনি উপবৃত্ত (নিচে দেখুন) ব্যবহার করে একটি চার সেট সংবলিত মার্জিত রেখাচিত্র উদ্ভাবন করেন। তিনি যে কোন সংখ্যক সেটের জন্য ভেন রেখাচিত্রের কাঠামো-ও প্রণয়ন করেন যাতে তিন বৃত্ত সংবলিত রেখাচিত্র থেকে শুরু করে সেটের সীমানা নির্দেশ করে এমন প্রতিটি ক্রমিক বক্ররেখা পূর্বোক্তটির সাথে সন্নিবেশিত হয়।
এডওয়ার্ডস-ভেন রেখাচিত্র
এন্থনি উইলিয়াম ফেয়ারব্যাংক এডওয়ার্ডস একটি গোলক পৃষ্ঠ টুকরো করে করে অধিক সংখ্যক সেটের জন্য ভেন রেখাচিত্র তৈরি করেন যা এডওয়ার্ডস-ভেন রেখাচিত্র হিসেবে পরিচিতি লাভ করে। উদাহরণস্বরূপ, সমকোণে তিনটি গোলার্ধ (x = 0, y = 0 ও z = 0) নিয়ে তিনটি সেটকে সহজেই প্রকাশ করা যায়। এরপর নিরক্ষরেখার উপর-নিচ বরাবর উঠবে আর নামবে এমন একটি টেনিস বলের খাঁজের মত একটি বক্ররেখা নিয়ে চতুর্থ সেটটি প্রকাশ করা যায়। এরপর ফলাফল সেটটিকে প্রদর্শিত উপায়ে ক্রমবর্ধমান খাঁজসংবলিত দাঁতওয়ালা চাকা-র মত রেখাচিত্র দিয়ে প্রকাশ করার জন্য কোন সমতলে অভিক্ষিপ্ত করা যায়। ভেনের স্মরণে রঙিন কাচের জানালা ডিজাইন করার সময় এ সকল রেখাচিত্র উদ্ভাবিত হয়েছিল।
অন্যান্য রেখাচিত্র
এডওয়ার্ডস-ভেন রেখাচিত্রটি টপোলজি-গত ভাবে ব্রাংকো গ্রুনবাউম প্রণীত রেখাচিত্রের অনুরূপ যাতে ক্রমবর্ধমান পার্শ্ব-সংখ্যা সংবলিত, একে অপরকে ছেদকৃত বহুভুজকে ভিত্তি করে গঠিত হয়। এরা "অধি-ঘনক"-এর দ্বিমাত্রিক প্রকাশও বটে।
হেনরি জন স্টিফেন স্মিথ সাইন বক্ররেখা দিয়ে অনুরূপ n-সেট সংবলিত রেখাচিত্র প্রণয়ন করেন যাতে এক গুচ্ছ সমীকরণ ব্যবহার করা হয়- চার্লস লুটউইজ ডজসন (যিনি লুইস ক্যারোল নামেও পরিচিত) "ক্যারোল স্কয়ার" নামের একটি পাঁচ সেটের রেখাচিত্র উদ্ভাবন করেছিলেন।
সম্পর্কিত ধারণাবলি
ভেন রেখাচিত্র x\in A, x\in B ইত্যাদি প্রতিজ্ঞার জন্য সত্য সারণি নির্দেশ করে যেখানে ভেন রেখাচিত্রের প্রতিটি এলাকা সত্য সারণির একেকটি সারিকে প্রকাশ করে। এ ধরনের ভেন রেখাচিত্রকে জনসন রেখাচিত্র বলা হয়। সেটগুলোকে জন এফ. র‌্যানডলফ প্রণীত "আর-রেখাচিত্র" দিয়েও প্রকাশ করা যায়।
তাকুমা নিশিমুরা
তাকুমা নিশিমুরা (西村 拓真, Takuma Nishimura; জন্ম: ২২ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে আক্রমণভাগের খেলোয়াড় হিসেবে খেলেন।  তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
তাকুমা নিশিমুরা ১৯৯৬ সালের ২২শে অক্টোবর তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফেরদৌসী আহমেদ লিনা
ফেরদৌসী আহমেদ লিনা (১৯৫৭-২০২০) একজন বাংলাদেশী চলচ্চিত্র ও টেলিভিশন অভিনেত্রী ছিলেন।
কর্মজীবন
১৯৭৫ সালে একটি তেলের বিজ্ঞাপনের মাধ্যমে বিনোদন অঙ্গনে যাত্রা শুরু করেন। ১৯৭৮ সালে বাংলাদেশ টেলিভিশনে ‘কালো কোকিলা’ নাটকে প্রথম অভিনয়ের মধ্য দিয়ে তার অভিনয়ে শুরু। তাঁর অভিনীত প্রথম চলচ্চিত্র বুলবুল আহমেদ পরিচালিত ‘রাজলক্ষী শ্রীকান্ত’।  ২০১৩ সালে তিনি সর্বশেষ চাষী নজরুল ইসলাম পরিচালিত ‘দেবদাস’ চলচ্চিত্রে অভিনয় করেন। তাঁর অভিনীত জনপ্রিয় নাটক গুলির মধ্যে রয়েছে ডেইলি সোপ ‘গুলশান এভিনিউ’, ধারাবাহিক নাটক ‘নন্দিনী’, ‘ঘটক বাকি ভাই’ ও ‘নীল জোছনায় কালো সাপ’। লিনা ২০১৭ সাল পর্যন্ত বাংলাদেশ শিল্পকলা একাডেমিতে কর্মরত ছিলেন।
মৃত্যু
তিনি ২০২০ সালের ১৮ এপ্রিল ঢাকায় মৃত্যুবরণ করেন। তিনি কিডনি রোগে ভুগছিলেন।
নরথ্রপ গ্রামেন
নরথ্রপ গ্রামেন কর্পোরেশন (Northrop Grumman Corporation, (nyse: NOC) একটি মার্কিন বহুজাতিক বায়বাকাশ ও প্রতিরক্ষা কোম্পানি। এটিতে ৯০ হাজারেরও বেশি কর্মী আছে এবং এটির বার্ষিক আয় ৩ হাজার কোটি মার্কিন ডলারের বেশি। ফলে এটি বিশ্বের বৃহত্তম অস্ত্র শিল্পোৎপাদক ও সামরিক প্রযুক্তি সরবরাহকারক প্রতিষ্ঠানগুলির একটি। মার্কিন যুক্তরাষ্ট্রের ফরচুন ৫০০ নামক বৃহত্তম ব্যবসা প্রতিষ্ঠানগুলির তালিকায় এটির মর্যাদাক্রম ৯৬।
জ্যাক রাইডার
জন জ্যাক রাইডার, এমবিই (Jack Ryder; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী জ্যাক রাইডার ড্রাইভে অভিজ্ঞতা প্রদর্শন করেন। তার মিডিয়াম-পেস বোলিং যথেষ্ট কার্যকর ছিল।
খেলোয়াড়ী জীবন
ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তার টেস্ট গড় অ্যালান বর্ডারের চেয়েও বেশি। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তার ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তার ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘণ্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন।
সম্মাননা
স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন।
১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তার দেহাবসান ঘটে।
জাফর ইমাম
জাফর ইমাম (জন্ম: অজানা) বাংলাদেশের মুক্তিযুদ্ধের একজন মুক্তিযোদ্ধা যিনি দুই নম্বর সেক্টরের রাজনগর সাব-সেক্টরের অধিনায়ক হিসেবে দায়িত্ব পালন করেন
জন্ম ও শিক্ষাজীবন
জাফর ইমামের পৈতৃক বাড়ি ফেনী জেলার ফেনী পৌর এলাকায়। তার গ্রামের বাড়ি ফেনী জেলার ফুলগাজী থানার নোয়াপুর গ্রামে। বাবার নাম শেখ ওয়াহিদুল্লাহ চৌধুরী এবং মায়ের নাম আজমেরি বেগম। তার স্ত্রীর নাম নূরমহল বেগম। তাদের কোনো সন্তান নেই। জাফর ইমামের ডাক নাম হুমায়ুন। তিনি ফেনী হাইস্কুলের শিক্ষার্থী ছিলেন।
কর্মজীবন
জাফর ইমাম পাকিস্তানি সেনাবাহিনীতে চাকরি করতেন। ১৯৭১ সালে ঢাকায় ছিলেন। মুক্তিযুদ্ধ শুরু হলে এপ্রিল মাসের মাঝামাঝি ঢাকা থেকে পালিয়ে যুদ্ধে যোগ দেন। পরে দুই নম্বর সেক্টরের রাজনগর সাব-সেক্টরের অধিনায়ক হিসেবে দায়িত্ব পালন করেন। মুক্তিযুদ্ধের চূড়ান্ত পর্যায়ে তাকে নিয়মিত মুক্তিবাহিনীর কে ফোর্সের অধীন পুনর্গঠিত ১০ ইস্ট বেঙ্গল রেজিমেন্টের অধিনায়কের দায়িত্বও দেওয়া হয়।
মুক্তিযুদ্ধে ভূমিকা
১৯৭১ সালের জুন মাসের মাঝামাঝি পর্যন্ত ফেনী জেলার অন্তর্গত বিলোনিয়া এলাকা মুক্ত ছিল। এরপর এই এলাকা পাকিস্তানি সেনাবাহিনীর দখল করে। বিভিন্ন স্থানে ছিল তাদের প্রতিরক্ষা অবস্থান। ১৬ মাইল লম্বা এবং ছয় মাইল প্রস্থ সরু এ ভূখণ্ড এলাকাটি অনেকটা উপদ্বীপের মতো। প্রায় গোটা এলাকাই ভারতের মধ্যে প্রবেশ করেছে। এর তিন দিকেই ভারত সীমান্ত। মুক্তিযুদ্ধের চূড়ান্ত পর্যায়ে নভেম্বর মাসের প্রথমার্ধে মুক্তিযোদ্ধারা কয়েকটি দলে বিভক্ত হয়ে বিলোনিয়ায় পাকিস্তানি সেনাদের অবরোধ করেন। সেখানে ভয়াবহ যুদ্ধ হয়। এই যুদ্ধে মুক্তিবাহিনীর পক্ষে নেতৃত্ব দেন জাফর ইমাম। অবরোধের কাজটি শুরু হয় রাতে। তখন ছিলো শীতকাল। মুহুরী নদী ও চিলনীয়া নদীর কোথাও বুকপানি, কোথাও কোমরপানি। কোথাও বা পিচ্ছিল রাস্তার বাধা পেরিয়ে এগিয়ে চলেছে মুক্তিযোদ্ধারা। ভোর হওয়ার আগেই মুক্তিযোদ্ধারা সবাই নির্ধারিত স্থানে হাজির হয়। শত্রুদের পরশুরাম ও চিথলিয়া ঘাঁটি পুরোপুরি এ মুক্তিযোদ্ধা দলের অবরোধের মধ্যে আটকা পড়ে। চিথলিয়া ঘাঁটি থেকে যাতে কোনো প্রকার আক্রমণ না আসতে পারে তার জন্য প্রতিরোধ গড়ে তোলা হয়। ৯ নভেম্বর সকাল থেকে তুমুল যুদ্ধ শুরু হয়। শত্রুরা সারা দিন মুক্তিযোদ্ধাদের বিভিন্ন পজিশনের ওপর আক্রমণ চালায়। জবাবও দেয়া হয় মুক্তিযোদ্ধাদের পক্ষ থেকে। পরে শত্রুরা পরশুরাম ঘাঁটি থেকে মুক্তিযোদ্ধাদের ওপর প্রচণ্ড আক্রমণ করে। এই আক্রমণ ছিল অতি ভয়ংকর। মুক্তিযোদ্ধারা তার পাল্টা জবাব দিতে থাকল। এ আক্রমণে শত্রুরা এমনভাবে মুক্তিযোদ্ধাদের জালে আটকা পড়ে যে তাদের বের হওয়ার কোনো পথই আর বাকি থাকলো না। পরদিন সারা দিনই যুদ্ধ চলল। বেলা চারটার দিকে শত্রুরা মুক্তিযোদ্ধাদের ওপর বিমান হামলা শুরু করে। ভারি কোন অস্ত্র না থাকলেও এলএমজি ব্যবহার করে একটি বিমান আক্রমণ করে মুক্তিযোদ্ধারা। শূন্যে ঘুরপাক খেয়ে ছিটকে পড়ল মাটিতে। কোনো যুদ্ধের ইতিহাসে এলএমজি দিয়ে এর আগে এভাবে বিমান ভূপাতিত করা হয়নি।
গুহাচিত্র
গুহাচিত্র (ইংরেজি Cave Painting বা "parietal art") হল সেই সব চিত্র যা প্রাচীন গুহার দেয়াল বা ছাদে আবিষ্কার করা হয়েছে। বিশেষ করে সেই সকল চিত্রকর্ম যা প্রাগৈতিহাসিক কালে মানুষেরা প্রায় ৪০,০০০ হাজার বছর আগে (আনুমানিক ৩৮,০০০ খ্রীস্টপূর্বাব্দ) অঙ্কন করেছিল। এশিয়া ও ইউরোপে এই গুহা চিত্রগুলি পাওয়া গিয়েছে। পুরাতন প্রস্তরযুগ এই সকল চিত্রকর্ম ঠিক কি কারণে অঙ্কন করা হয়েছিল তা জানা যায়নি। সংগৃহিত প্রমাণাদি থেকে ইঙ্গিত পাওয়া যায় যে নিছক গৃহসজ্জার জন্য এই চিত্রগুলো অঙ্কন করা হয়নি। কারণ, এই গুহাগুলি বা তার আশেপাশে মানুষের কোন বসতি থাকার প্রমাণ পাওয়া যায়নি। তাছারা প্রায়ই সব গুহাই খুব দুর্গম এলাকায় অবস্থিত। কিছু মতবাদ অনুযায়ী, গুহাচিত্র দ্বারা প্রগৈতিহাসিক মানুষেরা একে অন্যের সাথে যোগাযোগ করত। যদিও অনেকে আবার মনে করেন যে এগুলো সম্পূর্ণ ধর্মীয় বা আনুষ্ঠানিকতার কাজে ব্যবহৃত হত। প্রায় সবগুলো চিত্রই একই রকম যেখানে পশু হচ্ছে প্রধান উপজিব্য বিষয়। চিত্রকর্মের বিষয় হিসাবে মানুষ এসেছে মূলতঃ তার হাতের ছাপ এর মধ্য দিয়ে। মানুষের হাতে রঙ মেখে গুহার দেয়ালে এই হাতের ছাপগুলো তৈরী করা হয়েছিল। ২০১৪ সালের ঘোষণা অনুযায়ী, ইন্দোনেশিয়ার মরক্কো দ্বীপে পাওয়া গুহাচিত্রটি এ পর্যন্ত প্রাপ্ত সবচেয়ে প্রাচীন যার বয়স আনুমানিক ৩৫,০০০ বছর। এর আগে ধারণা করা হতো যে, সবচেয়ে প্রাচীন গুহাচিত্রটি ইউরোপে আবস্থিত। ইউরোপে প্রাপ্ত Aurignacian যুগে অঙ্কিত অনিন্দ্য চিত্রকর্মটির বয়স আনুমানিক ৩০,০০০ থেকে ৩২,০০০ বছর। এটি পাওয়া গিয়েছিল ফ্রান্সের Chauvet গুহায় এবং রোমানিয়ার কোলিবোয়াই গুহায়।
বয়স
ফ্রান্স ও স্পেনে এখন পর্যন্ত প্রায় ৩৪০ এর কাছাকাছি গুহা আবিষ্কৃত হয়েছে যেগুলোতে প্রাগৈতিহাসিক কালে অঙ্কিত চিত্র পাওয়া গেছে। প্রাথমিকভাবে, চিত্রগুলোর বয়স নিয়ে বিতর্ক আছে, কারণ, রেডিওকার্বন ডেটিং এর মতো পদ্ধতি অনেক সময় ভুল তথ্য প্রদান করতে পারে। বিশেষ করে যখন পুরাতন নমুনার সাথে নতুন নমুনা মিশে যাওয়ার সম্ভাবনা থাকে, বহু বছরের জঞ্জালে গুহাগুলো ভর্তি হওয়ায় কার্বন পরীক্ষার জন্য প্রয়োজনীয় নমুনা সংগ্রহ করা দুরূহ। কিন্তু ক্রমেই আধুনিক প্রযুক্তির সাহায্যে গুহাচিত্রগুলোতে ব্যবহৃত রঙ ও দেয়াল ও ছাদে মশালের কালির দাগ থেকে তাদের বয়স নির্ধারণ সম্ভব হয়েছে। এছাড়া ছবির বিষয়বস্তুও এর বয়সকাল নির্ধারণ করে। উদাহরণ স্বরূপ, স্পেনের Cueva de las Monedas গুহায় প্রাপ্ত রেইন ডিয়ারের ছবি আঁকা হয়েছিল সর্বশেষ বরফ যুগে।
ইন্দোনেশিয়ান দ্বীপ Sulawesi তে প্রাপ্ত গুহাচিত্রটির বয়স ৩৫,০০০ বছর। ইন্দোনেশীয় অস্ট্রেলীয় বিজ্ঞানীরা অন্যান্য অনাড়ম্বরপূর্ণ গুহাচিত্রগুলো ৪০,০০০ বছর পুরাতন বলে মনে করেন। বয়স নির্ধারণের পদ্ধতি হিসাবে তারা চিত্রের উপরে লবণ ‍চুঁইয়ে তৈরী হওয়া স্তম্ভগুলোর কার্বন ডেটিং পরীক্ষা করা হয়।
দক্ষিণ আফ্রিকা
দক্ষিণ আফ্রিকার পশ্চিম উপকূলে প্রাপ্ত সান প্রস্তর চিত্র দক্ষিণ আফ্রিকার uKhahlamba / Drakensberg Park তে, প্রাপ্ত চিত্রগুলোর আনুমানিক বয়স ৩,০০০ বছর। এগুলো ছিল স্যান জাতির মানুষদের আঁকা। এই স্যান জাতির মানুষ উক্ত অঞ্চলে ৮,০০০ বছর আগে বসবাস করত। চিত্রগুলোতে পশু ও মানুষের ছবি দেখতে পাওয়া যায়। ধারণা করা হয় সে সময়ের ধর্মীয় বিশ্বাস থেকেই এই সব চিত্র আঁকা হয়েছিল। আফ্রিকায় পাওয়া গুহাচিত্রগুলোর বিষয়বস্তু হিসাবে মানুষের ব্যবহার ইউরোপে পাওয়া গুহাচিত্রগুলোর চেয়ে বেশি দেখা যায়।
নামিবিয়ার এ্যপোলো ১১ গুহায় প্রাপ্ত গুহাচিত্রগুলো খ্রীস্টপূর্ব ২৩,০০০ থেকে ২৫,০০০ বছর আগে অঙ্কিত।
উত্তর আফ্রিকা
আলজেরিয়ার Tassili n'Ajjer পর্বতমালায় অনেক গুহাচিত্র পাওয়া গেছে। ইউনেসকো বিশ্ব ঐতিহ্য হিসাবে স্বীকৃত এই এলাকার ১৫,০০০ এরও বেশি খোদাই করা প্রস্তর চিত্রগুলো ১৯৩৩ সালে প্রথম আবিষ্কৃত হয়। এই চিত্রগুলোতে খ্রীস্টপূর্ব ৬০০০ থেকে শুরু করে প্রয়াত ধ্রুপদি যুগ পর্যন্ত সাহারার এই অঞ্চলের দলবদ্ধ পশুর অভিবাসন, জলবায়ুর পরিবর্তন এবং মানব বসতির পরিবর্তন চিত্রিত হয়েছে। লিবিয়ার Akakus, Mesak Settafet, Tadrart এবং সাহারা অঞ্চলের Ayr পর্বতমালা, নাইজার, Tibesti এবং সাদে আরো কিছু গুহাচিত্র পাওয়া গিয়েছে।
১৯৩৩ সালে হাঙ্গেরিয় অনুসন্ধানকারী László Almásy ‘সাঁতারুদের গুহা’ বা Cave of Swimmers আবিষ্কার করে। ১০,০০০ বছরের পুরাতন অর্থাৎ পৃথিবীর সর্বশেষ বরফ যুগের এই গুহাচিত্রগুলিতে দেখা যায় যে প্রগৈতিহাসিক মানুষ পানিতে সাঁতার কাটছে।
অস্ট্রেলিয়া
অস্ট্রেলিয়ায় প্রাপ্ত উল্লখযোগ্য গুহাচিত্রগুলো গিরিমাটির উপর অঙ্কিত। পাওয়া গেছে Kakadu তে। গিরিমাটি জৈব পদার্থ না হওয়ার এর কার্বন ডেটিং করে এর বয়স নির্ধারন করা সম্ভব হয়নি। এসব চিত্রের ক্ষেত্রে তাদের আঁকার বিষয়বস্তু বা ব্যবহৃত উপকরণ থেকে তাদের বয়স আন্দাজ করা যায় মাত্র। Arnhem Land মালভূমির মাঝে পাওয়া গেছে লোহিত বর্ণের গিরিমাটিতে আঁকা চিত্র, যেখানে দেখা যায় ইমুর মতো দেখতে লম্বা গলাযুক্ত পাখির ছবি। জীবাশ্মবিদদের মতে এরকম বিশালাকার পাখিটির নাম Genyornis যেটি ৪০,০০০ বছর আগে পৃথিবী থেকে বিলুপ্ত হয়ে গেছে। তবে এই তথ্য ছবিগুলোর বয়স নির্ধারণের জন্য যথেষ্ট নয়। তবে এ থেকে অন্য একটি তথ্য বিরিয়ে আসে যে পূ্র্বের ধারনার চেয়ে পাখিটি আরো অনেক পরে বিলুপ্ত হয়েছিল। Whitsunday দ্বীপেও আশ্চর্য সংখ্যক গুহাচিত্রের হদিস পাওয়া গেছে।
হুক দ্বীপে সমুদ্রজীবি আদিবাসী গোষ্ঠির আঁকা গুহাচিত্রর বিষয়বস্তু তুলনামূলকভাবে বিমূর্ত বিষয়ের উপর আঁকা। এসব ছবির তাৎপর্য রহস্যই রয়ে গেছে।
ভারত
ভীমবেটকা প্রস্তরক্ষেত্র (Rock Shelters of Bhimbetaka)। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরে অবস্থিত এই অঞ্চলটি ভারতের সবচেয়ে পুরানো মানব বসতির নিদর্শন। বিশ্লেষকরা মনে করেন, এখানকার কিছু কিছু বসতি ১০,০০০ বছরেরও পুরান। এখানে প্রাপ্ত সবচেয়ে পুরাতন চিত্রটি ৩০,০০০ বছর আগে মধ্য প্রস্তর যুগের আঁকা। জ্যামিতিক নঁকশা দিয়ে কাছাকাছি সময়ে আঁকা অন্য চিত্রটি মধ্যযুগের। চিত্রগুলোতে প্রধানত লাল ও সাদা রঙ ব্যবহার করা হয়েছে। মাঝে মাঝে সবুজ ও হলুদের ব্যবহারও দেখা যায়। চিত্রগুলোর মূল উপজিব্য হল তৎকালীন সময়ের গুহাবাসী মানুষের জীবন যেখানে আছে মানব শিশু জন্ম নেবার দৃশ্য, বিভিন্ন সম্প্রদায়ের পানাহার, নৃত্য, ধর্মীয় আচার আর মৃতদের সৎকারের দৃশ্য। এছাড়াও আছে দেশীয় পশুর ছবি।
উত্তর আমেরিকা
দক্ষিণ ক্যালিফোর্নিয়ার San Luis Obispo কাউন্টি, সান্টা বারবারা, ভেন্টুরায় অবস্থিত গুহাচিত্রগুলো ছিল চুমাস উপজাতিদের আঁকা। Burro Flats এবং Chumash Painted Cave State Historic Park এ গুহাচিত্রের চমৎকার কিছু নমুনা লক্ষ্য করা যায়। দক্ষিণ-পশ্চিম যুক্তরাষ্ট্রে নেটিভ আমেরিকানদের আঁকা কিছু গুহাচিত্র আছে।   ৬,০০০ বছর পুরাতন গুহাচিত্র পাওয়া গছে টেনেসির Cumberland মালভূমিতে।
দক্ষিণ আমেরিকা
ব্রাজিলের উত্তর-পূর্ব এলাকায় Serra da Capivara ন্যাশনাল পার্কে প্রাগৈতিহাসিক অনেক চিত্রের সন্ধান পাওয়া গেছে। এই ন্যাশনাল পার্কটি এ অঞ্চলে পাওয়া প্রাচীন চিত্র ও প্রাগৈতিহাসিক আর্টিফ্যাক্ট গুলো রক্ষার জন্য নির্মাণ করা হয়েছিল। ১৯৯১ সালে এই পার্ককে ইউনেসকো বিশ্ব ঐতিহ্য হিসাবে ঘোষণা করা হয়। এই পার্ক Pedra Furada এর সবচেয়ে বিখ্যাত প্রত্নতাত্ত্বিক স্থান।
ব্রাজিলের সবচেয়ে উত্তরের প্রদেশ Piauí এ অবস্থিত এই পার্কের ভৌগোলিক অবস্থান হল, ৮° ২৬’ ৫০” থেকে ৮° ৫৪’ ২৩” দক্ষিণ অক্ষাংশ এবং ৪২° ১৯’ ৪৭” থেকে ৪২° ৪৫’ ৫১” পশ্চিম দ্রাঘিমার মধ্যে অবস্থিত। এসব এলাকা São Raimundo Nonato, São João do Piauí, Coronel José Dias এবং Canto do BuritiIt এসকল পৌরএলাকার অন্তর্গত। এর মোট আয়তন ১২৯১.৪ বর্গ কিলোমিটার (২১৯,০০০ একর)। এখানে প্রাগৈতিহাসিক ছোট ছোট কৃষিখামারের অস্তিত্ব ছিল। বিজ্ঞানিরা নিশ্চিত করেছেন যে Capivara পর্বত প্রাগৈতিহাসিক মানুষের ঘনবসতি ছিল।
দক্ষিণ এশিয়া
থাইল্যান্ড, মালয়েশিয়া, ইন্দোনেশিয়া এবং বার্মায় গুহাচিত্রের অস্তিত্ব আছে।
স্লোভাকিয়া জাতীয় ফুটবল দল
স্লোভাকিয়া জাতীয় ফুটবল দল (Slovenské národné futbalové mužstvo, Slovakia national football team) হচ্ছে আন্তর্জাতিক ফুটবলে স্লোভাকিয়ার প্রতিনিধিত্বকারী পুরুষদের জাতীয় দল, যার সকল কার্যক্রম স্লোভাকিয়ার ফুটবলের সর্বোচ্চ নিয়ন্ত্রক সংস্থা স্লোভাক ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৩৯ সালের ২৭শে আগস্ট তারিখে, স্লোভাকিয়া প্রথমবারের মতো আন্তর্জাতিক খেলায় অংশগ্রহণ করেছে; স্লোভাকিয়ার ব্রাতিস্লাভে অনুষ্ঠিত উক্ত ম্যাচে স্লোভাকিয়া জার্মানিকে ২–০ গোলের ব্যবধানে পরাজিত করেছে।
১৯,২০০ ধারণক্ষমতাবিশিষ্ট আন্তোন মালাতিনস্কি স্টেডিয়ামে সকোলি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় স্লোভাকিয়ার রাজধানী ব্রাতিস্লাভে অবস্থিত। বর্তমানে এই দলের ম্যানেজারের দায়িত্ব পালন করছেন স্তেফান তারকোভিচ এবং অধিনায়কের দায়িত্ব পালন করছেন দালিয়ানের মধ্যমাঠের খেলোয়াড় মারেগ হামশিক।
স্লোভাকিয়া এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের ১৬ দলের পর্বে পৌঁছানো, যেখানে তারা নেদারল্যান্ডসের কাছে ২–১ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে স্লোভাকিয়া এপর্যন্ত কেবলমাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর ১৬ দলের পর্বে পৌঁছানো, যেখানে তারা জার্মানির কাছে ৩–০ গোলের ব্যবধানে পরাজিত হয়েছে।
মারেগ হামশিক, মিরোস্লাভ কারহান, মার্তিন স্ক্রচেল, সিলার্দ নেমেথ এবং রবের্ত ভিতেকের মতো খেলোয়াড়গণ স্লোভাকিয়ার জার্সি গায়ে মাঠ কাঁপিয়েছেন।
ইতিহাস
স্লোভাক প্রজাতন্ত্রের (১৯৩৯-১৯৪৫) প্রথম আনুষ্ঠানিক খেলাটি অনুষ্ঠিত হয়েছিল ১৯৩৯ সালের ২৭শে আগস্ট তারিখে জার্মানির বিপক্ষে। স্লোভাকিয়া ঐ খেলায় ২–০ গোলে জয়লাভ করেছিল। দ্বিতীয় বিশ্বযুদ্ধের পর দলটি চেকোস্লোভাকিয়া জাতীয় ফুটবল দলের অধীনে একীকৃত হয়। এরপর পরবর্তী ৫০ বছরে স্লোভাকিয়া একক দেশ হিসেবে কোনো ফুটবল খেলায় অংশ নেয়নি। উক্ত সময়ে বেশ কয়েকজন বিখ্যাত ফুটবল খেলোয়াড় চেকোস্লোভাক দলে খেলতেন। এর মধ্যে ১৯৭৬ সালে ইউরো চ্যাম্পিয়নশিপ জয়ী চেকোস্লোভাকিয়া দলের বেশিরভাগ খেলোয়াড়ই ছিলেন স্লোভাক।
১৯৯৪ সালের ২রা ফেব্রুয়ারি তারিখে স্লোভাকিয়া প্রথম বারের মতো একক দেশ হিসেবে আনুষ্ঠানিকভাবে ফুটবল খেলায় অংশ নেয়। দুবাইয়ে সংযুক্ত আরব আমিরাতের বিরুদ্ধে তারা সেই খেলায় ১–০ গোলে জয়লাভ করে। স্লোভাকিয়ার মাটিতে তাদের প্রথম খেলায় তারা ক্রোয়েশিয়ার কাছে ৪–১ গোলে পরাজিত হয়। খেলাটি অনুষ্ঠিত হয়েছিল ১৯৯৪ সালের ২০শে এপ্রিল তারিখে স্লোভাকিয়া রাজধানী ব্রাতিস্লাভায়।
জুনাইদ আহমেদ পলক
জুনাইদ আহ্‌মেদ‍ পলক (জন্ম: মে ১৭, ১৯৮০) একজন বাংলাদেশী আইনজীবী এবং রাজনীতিবিদ। তিনি ২০১৮ সালের ডিসেম্বরে অনুষ্ঠিত সংসদ নির্বাচনে রাজশাহী বিভাগের নাটোর জেলার সিংড়া উপজেলা থেকে বাংলাদেশ আওয়ামী লীগের নির্বাচিত বাংলাদেশের সর্বকনিষ্ঠ সংসদ সদস্য। তিনি ২০১৯ সালের ৭ জানুয়ারি নির্বাচিত সরকারের সংসদ সদস্য এবং ডাক এবং টেলিযোগাযোগ মন্ত্রনালয়ের তথ্য ও যোগাযোগ প্রযুক্তি বিভাগের প্রতিমন্ত্রী হিসেবে দায়িত্ব পালন করছেন।
বাংলা কংগ্রেস
বাংলা কংগ্রেস ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন । অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়।
জুনাইদ আহমেদ পলক
রাজনৈতিক জীবন
বাবা মরহুম ফয়েজ উদ্দিনের পদানুসরণ করে জুনাইদ আহ্‌মেদ‍ পলক বিশ বছর বয়সে আওয়ামী লীগের একজন সদস্য হিসেবে রাজনীতিতে যোগ দেন। আটাশ বছর বয়সে ২০০৮ সালে সিংড়া নির্বাচনী এলাকা থেকে বাংলাদেশ আওয়ামী লীগের মনোনয়ন পান।
ইয়াং গ্লোবাল লিডার ২০১৬
২০১৬ সালের মার্চে ওয়ার্ল্ড ইকোনমিক ফোরাম জুনাইদ আহ্‌মেদ‍ পলককে ইয়াং গ্লোবাল লিডার ২০১৬' হিসেবে মনোনীত করে। ৪০ বছরের কম বয়সী তরুণদের নাম প্রকাশ করে ওয়ার্ল্ড ইকোনমিক ফোরাম। দক্ষিণ এশিয়া অঞ্চলের মধ্যে তাকে মনোনয়ন দেওয়া হয়। তিনি Young Bangla ও CRI এর অন্যতম কান্ডারী। ২০১৮ তে বৈশ্বিক নীতিনির্ধারনী সংস্থা আ্যাপলিটাকল এ প্রকাশ করা হয় "ডিজিটাল গভর্নমেন্টে বিশ্বের ১০০ প্রভাবশালী ব্যক্তিত্বের তালিকায় স্থান পেয়েছেন।
অবনী পাঞ্চাল
অবনী ভারত কুমার পাঞ্চাল (জন্ম ৩১শে আগস্ট ১৯৯১) অন্ধ্র প্রদেশের বিশাখাপত্তনমের একজন ভারতীয় রোলার স্কেট অ্যাথলেট। তিনি তার সঙ্গী অনুপ কুমার যামার সাথে দ্বৈত স্কেটিংয়ে চীনের গুয়াংজুতে অনুষ্ঠিত ২০১০ এশিয়ান গেমসে ব্রোঞ্জ পদক জিতেছিলেন।
প্রাথমিক জীবন ও শিক্ষা
অবনী অন্ধ্র ইউনিভার্সিটি থেকে ব্যাচেলর অফ টেকনোলজি (B.Tech) ডিগ্রি অর্জন করেছেন। তিনি অনিল নীরুকোন্ডা ইনস্টিটিউট অফ টেকনোলজি অ্যান্ড সায়েন্সেস (ANITS), বিশাখাপত্তনমের সাঙ্গিভালাসা-তে কম্পিউটার সায়েন্স অ্যান্ড ইঞ্জিনিয়ারিং নিয়ে পড়াশোনা করেছেন। তিনি ২০১৩ সালে স্নাতক হন।
বিমান বিহারী দাস
বিমান বিহারী দাস একজন ভারতীয় ভাস্কর এবং কলকাতার গভর্নমেন্ট কলেজ অফ আর্ট অ্যান্ড ক্রাফ্টের প্রিন্সিপাল। ২০১৪ সালে, ফাইন আর্টসে তার অবদানের জন্য, ভারত সরকার তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে, সম্মানিত করে।
জীবনী
বিমান বিহারী দাস ১৯৪৩ সালের ১লা জানুয়ারি জন্মগ্রহণ করেছিলেন। তার জন্মস্থান ছিল ভারতের পশ্চিমবঙ্গের তমলুক শহরে। তিনি কলকাতার গভর্নমেন্ট কলেজ অফ আর্ট অ্যান্ড ক্রাফ্টে পড়াশোনা করেন, এবং ১৯৬৬ সালে মূর্তিনির্মাণ এবং ভাস্কর্যে প্রথম শ্রেণি এবং ডিস্টিংশন সহ ডিপ্লোমা পাস করেন । পরে তিনি কলকাতা বিশ্ববিদ্যালয়ে ভর্তি হন এবং ১৯৬৭ সালে  শিক্ষক প্রশিক্ষণ ও শিল্প উপলব্ধি পাস করেন
দাস আজীবন ভারতীয় শিল্পের সাথে সক্রিয় যোগাযোগ রেখে চলেছেন।
প্রদর্শনী
দাস বিশ্বের একাধিক দেশে এককভাবে এবং দলগতভাবে প্রদর্শনী করেছেন। নিউ জার্সি, কায়রো এবং বুদাপেস্টের এর মতো জায়গায় তার ২২টিরও বেশি একক প্রদর্শনী অনুষ্ঠিত হয়েছে। এছাড়াও ভারতের অনেক শহরে তার শিল্পের প্রদর্শনী হয়েছে। ২০০৫ সালে নতুন দিল্লির সাহিত্য কলা পরিষদের শিল্পের জাতীয় প্রদর্শনীতে তার অতীত-সম্পর্কীয় একটি প্রদর্শনী অনুষ্ঠিত হয়। কলকাতার বিড়লা একাডেমি অফ আর্ট অ্যান্ড কালচার এটির ব্যায় বহন করেছিল। তিনি ললিত কলা একাডেমীর রজতজয়ন্তী প্রদর্শনীতে অংশগ্রহণকারী অন্যতম শিল্পী ছিলেন। সেটি ভারতের হায়দ্রাবাদের সালারজং জাদুঘর, এবং মুম্বাই ছাড়া অনেক ইউরোপীয় এবং মধ্য প্রাচ্যের দেশে সংগঠিত হয়েছিল। তার কয়েকটি উল্লেখযোগ্য প্রদর্শনী হল: বাইয়েনালে বেলজিয়াম - ১৯৭৪, ট্রাইয়েনালে ভারত – ১৯৭৮, দ্বিতীয় এশীয় শিল্প প্রদর্শনী, ফুকুওকা জাপান - ১৯৮৬, বাইয়েনালে বাংলাদেশ, ঢাকা – ১৯৮৭, কনটেম্পোরারি এশিয়ান শো, সিউল - ১৯৮৮, এবং ইউএসএসআর এর মস্কোয় ভারত উৎসব - ১৯৮৮।
পুরস্কার এবং স্বীকৃতি
শিল্প প্রসারের জন্য তার প্রচেষ্টার স্বীকৃতি হিসাবে ২০১৪ সালে বিমান বিহারী দাসকে ভারত সরকার পদ্মশ্রী পুরস্কার দিয়ে সম্মানিত করেছিল। তিনি আরও কয়েকটি পুরস্কার পেয়েছেন, যেমন:
নোয়াখলা ইউনিয়ন
নোয়াখলা বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
অবস্থান ও সীমানা
চাটখিল উপজেলার দক্ষিণাংশে নোয়াখলা ইউনিয়নের অবস্থান। এ ইউনিয়নের দক্ষিণে খিলপাড়া ইউনিয়ন, দক্ষিণ-পশ্চিমে রামনারায়ণপুর ইউনিয়ন, উত্তর-পশ্চিমে হাটপুকুরিয়া ঘাটলাবাগ ইউনিয়ন, উত্তরে চাটখিল পৌরসভা ও পাঁচগাঁও ইউনিয়ন এবং পূর্বে সোনাইমুড়ি উপজেলার দেওটি ইউনিয়ন অবস্থিত।
প্রশাসনিক কাঠামো
নোয়াখলা ইউনিয়ন চাটখিল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
খাল ও নদী
হাট বাজার
দর্শনীয় স্থান,
বশির দিঘির পাড়, কাঠবাগান, যেটা ওয়াহাব তৈয়্যিবিয়া মেমোরিয়াল হসপিটাল এর কাছাকাছি।
বেস্ট নিউ স্টারলেটের জন্য এভিএন পুরস্কার
বেস্ট নিউ স্টারলেটের জন্য এভিএন পুরস্কার, একটি পুরস্কার বিতরণ সভার আয়োজন যা এভিএন পুরস্কারসমূহ কর্তৃক প্রতিবছর জানুয়ারি মাসে লাস ভেগাস, নেভাডাতে উপস্থাপন করা হয়।
নূরুল ইসলাম ভূঁইয়া
শহীদ নূরুল ইসলাম ভূঁইয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
নূরুল ইসলাম ভূঁইয়ার জন্ম কুমিল্লা জেলার মনোহরগঞ্জ উপজেলার বাইশগাঁও ইউনিয়নের পূর্ব তালতলা গ্রামে। তার বাবার নাম সেকান্দার আলী ভূঁইয়া এবং মায়ের নাম ফাতেমা বেগম। চার ভাই দুই বোনের মধ্যে শহীদ নূরুল ইসলাম ভূঁইয়া চতুর্থ। তিনি অবিবাহিত ছিলেন।
কর্মজীবন
পাকিস্তান সেনাবাহিনীতে চাকরি করতেন নূরুল ইসলাম ভূঁইয়া। ১৯৬৯ সালে যোগ দিয়েছিলেন। ১৯৭১ সালের ফেব্রুয়ারি মাসে ছুটি নিয়ে বাড়িতে এসে ছুটি কাটিয়ে আবার যোগ দেন কর্মস্থলে। নূরুল ইসলাম ভূঁইয়া কর্মস্থলে যোগ দেওয়ার কয়েক দিন পরই শুরু হয় মুক্তিযুদ্ধ। এর পর থেকে তার আর খোঁজ ছিল না। পরিবারের লোকজন জানতেন না তিনি মুক্তিযুদ্ধে গেছেন নাকি যাননি। স্বাধীনতার পর বাবা-মা এবং ভাইবোনরা তার অপেক্ষায় থাকেন দীর্ঘসময়। খোঁজ নিতে থাকেন তারা। মা ও বড় ভাই যান কুমিল্লা সেনানিবাসে। সেখানে গিয়ে জানতে পারেন নূরুল ইসলাম ভূঁইয়া মুক্তিযুদ্ধে যোগ দিয়েছিলেন, ২ নম্বর সেক্টরে যুদ্ধ করেন। সালদা নদীতে পাকিস্তান সেনাবাহিনীর সঙ্গে এক যুদ্ধে তিনি শহীদ হয়েছেন। ওই যুদ্ধে নূরুল ইসলাম ভূঁইয়া অসীম সাহস ও বীরত্ব প্রদর্শন করেন। সহযোদ্ধারা তাকে সেখানেই সমাহিত করেন।
মুক্তিযুদ্ধে ভূমিকা
ব্রাহ্মণবাড়িয়া জেলার কসবা উপজেলার অন্তর্গত সালদা নদী। সালদা নদীসহ কসবার বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। ১৯৭১ সালের অক্টোবর মাসের মাঝামাঝি নিয়মিত মুক্তিবাহিনীর কয়েকটি দল এক সঙ্গে সালদা নদী ও কসবায় পাকিস্তান সেনাবাহিনীর প্রতিরক্ষা অবস্থানে এক যোগে আক্রমণ করে। মুক্তিবাহিনীর পক্ষে যুদ্ধে নেতৃত্ব দেন কে ফোর্স কমান্ডার খালেদ মোশাররফ (বীর উত্তম)। কয়েকদিন ধরে সেখানে যুদ্ধ চলে। এখানে পাকিস্তান সেনাবাহিনীর প্রতিরক্ষা বাংকারগুলো ছিল খুবই মজবুত। আর্টিলারির গোলাবর্ষণ করেও সেগুলো ধ্বংস করা সম্ভব হচ্ছিল না। তখন মুক্তিযোদ্ধারা চারদিক থেকে পাকিস্তানিদের অবরোধ করে সাহসিকতার সঙ্গে যুদ্ধ করতে থাকেন। পাকিস্তানি সেনাদের পালাবার পথ ছিল রুদ্ধ। কিন্তু তাদের প্রত্যেক বাংকারেই মজুদ ছিল বিপুল রসদ। সেগুলো নিয়ে অনেকদিন যুদ্ধ চালিয়ে যাওয়া সম্ভব ছিল। পাকিস্তানিরা সুরক্ষিত বাংকারে অবস্থান করে মুক্তিবাহিনীর আক্রমণ প্রতিহত করতে থাকে। দুই পক্ষে তুমুল যুদ্ধ চলা অবস্থায় ২১ বা ২২ অক্টোবর খালেদ মোশাররফ গোলার স্প্রীন্টারে আঘাতপ্রাপ্ত হয়ে আহত হন। কয়েকদিনের যুদ্ধে মুক্তিবাহিনীর নুরুল ইসলাম ভূইয়াসহ আরও কয়েকজন শহীদ হন। তারা কেউ গুলিতে, কেউ গোলার স্প্রীন্টারের আঘাতে মারা যান। এই যুদ্ধে পাকিস্তান সেনাবাহিনী পাকিস্তান সেনাবাহিনী ও মুক্তিবাহিনী; উভয়েরই ব্যাপক ক্ষয়ক্ষতি হয়।
জেক জনসন
জেক জনসন (জন্ম ২৮ মে ১৯৭৮) যিনি মার্ক জেক জনসন ওয়েইনবার্গার নামেও পরিচিত, একজন মার্কিন অভিনেতা এবং কমেডিয়ান যিনি পুরাতন পিটার বি. পার্কার (স্পাইডার-ম্যান) হিসাবে অ্যানিমেটেড চলচ্চিত্র স্পাইডার-ম্যান: ইনটু দ্য স্পাইডার-ভার্সে (২০১৮) এবং ফক্স সিটকমের নিউ গার্লে (২০১১-১৮) নিক মিলারের ভূমিকার জন্য পরিচিত এবং এর জন্য তিনি ২০১৩ সালে কৌতুক সিরিজে সমালোচকদের পছন্দে সেরা অভিনেতা হিসাবে টেলিভিশন পুরষ্কারে মনোনীত হয়েছিলেন। তিনি লেটস বি কাপস (২০১৪) তেও অভিনয় করেন এবং তাকে পেপার হার্ট (২০০৯), গেট হিম টু গ্রীক (২০১০), সেফটি নট গ্যারান্টেট (২০১২), ২১ জাম্প স্ট্রিট (২০১২), ড্রিঙ্কিং বাড্ডিস (২০১৩), জুরাসিক ওয়ার্ল্ড (২০১৫), দি মমি (২০১৭) এবং ট্যাগেও (২০১৮) অভিনয় করতে দেখা যায়। বর্তমানে তিনি এবিসি নাটক সিরিজ স্টম্পটাউনে গ্রেসন ম্যাককনেল বা "গ্রে" চরিত্রে অভিনয় করছেন।
প্রাথমিক জীবন
জনসন এভেন্সটন, ইলিনয় নামে শিকাগো র একটি উত্তর শহরে, হবা জনসন জন্মগ্রহণ করেন। তার পিতামাতা এভ জনসন যিনি কাচের জানালা তৈরি করেন এবং কেন ওয়েইনবার্গার যিনি গাড়ি ব্যবসায়ী ছিলেন। ১৯৯৭ সালে মোটরসাইকেল দুর্ঘটনায় মাত্র ২৬ বছর বয়সে মারা যাওয়া মামা মার্ক জনসনের নামানুসারে তার নাম রাখা হয়েছিল। জ্যাকের বাবা আশকানাজি ইহুদি, অন্যদিকে তাঁর মা ইংরেজি, আইরিশ এবং পোলিশ ক্যাথলিক ছিলেন। জনসন আইএল, উইনেটকার নিউ ট্রায়ার হাই স্কুলে পড়াশোনা করে। মাত্র দুই বছর বয়সে তাঁর মা তালাক নিয়ে তার বড় ভাই ড্যান এবং বোন র‍্যাচেলসহ তাকে বড় করে তুলেন। পরে জনসন হাইস্কুলের সময় তার মায়ের শেষ নামটি গ্রহণ করেন। জনসন বলেন যে, তিনি যখন ১৭ বছর ছিলেন, তখন তার বাবার সাথে তার সম্পর্ক পুনরায় জোড়া লাগে এবং তারা একসঙ্গে থাকেন।
পেশা
নিউইয়র্কে তিনি স্কেচ কমেডি দল দ্য মিডওয়াইটার্স শুরু করেছিলেন, এইচবিওর স্কেচ কমেডি মিঃ শো উইথ বব অ্যান্ড ডেভিড-এ তাদের উপাদান এবং স্টাইলের মডেলিং করেন । লস অ্যাঞ্জেলেসে যাওয়ার পর জনসন ওয়েটার এবং প্রযোজনার সহায়ক হিসাবে কাজ করে এবং বিট বৈশিষ্ট্য এবং অতিথি টিভি রোলএর একটি সিরিজও করেন। ২০০৭ সালে, তিনি বব ওডেনকির্ক প্রযোজনায় টিবিএস মিনি শো ডেরেক অ্যান্ড সাইমন: দ্য শোতে নিয়মিত গিগ অবতরণ করেন। মকোমেনটরি পেপার হার্টে ২০০৯ সালে তাকে দেখা যায়। ২০১০ সালে, জনসন রাসেল ব্র্যান্ডের কমেডি গেট হিম টু গ্রীক-এ একটি ছোট চরিত্রে অভিনয় করেন।  তিনি রোমান্টিক কমেডি উমা থুরম্যান চরিত্রের ভাই এবং নো স্ট্রিংস অ্যাটাচড-এর অ্যাশটন কুচার চরিত্রের বন্ধু হিসাবে অভিনয় করেন এবং ২০১১ সালে তিনি এ ভেরি হ্যারল্ড অ্যান্ড কুমার ৩ডি ক্রিসমাসে যীশু চরিত্রে অভিনয় করেন । ২০১২ সালে, জোনাহ হিল এবং চ্যানিং তাতুম অভিনীত ২১ জাম্প স্ট্রিট চলচ্চিত্রে তাকে দেখা যায়। জনসন ২০১২ সানড্যান্স ফেস্টিভ্যালে উপস্থিত ছিলেন সেফটি নট গ্যারান্টেড-এর অন্যতম শীর্ষস্থানীয় হিসাবে। নিউ গার্ল এবং জুয়ে ডেসচেনেলের পাশাপাশি নিক মিলার চরিত্রে তাকে ২০১১ থেকে ২০১৮ অবধি অভিনয় করতে দেখা যায়। সেফটি নট গ্যারান্টেড ছাড়াও ইন্ডি-সোল ব্যান্ডের জে সি ব্রুকস অ্যান্ড দ্য আপ মার্ক ওয়েবারের টাউন সাউন্ডের মিউসিক ভিডিওতে অব্রে প্লাজার বিপরীতে ২০১৩ সালে তাকে দেখা যায়। ক্রেগ রবিনসনের সাথে ডজ ডার্ট বিজ্ঞাপনের একটি সিরিজেও তিনি অভিনয় করেছেন (নিজের কল্পিত সংস্করণ হিসাবে)। ২০১৫ সালে, তিনি জুরাসিক ওয়ার্ল্ডে পার্কের তথ্যবিদ লোরি ক্রুথার্সের ভূমিকায় ছিলেন।  ২০১৭ সালে, জনসন নেটফ্লিক্স কমেডি ফিল্ম উইন ইট অল-এ এডি গ্যারেট চরিত্রে অভিনয় করেন।
জনসনের ওয়েব সিরিজ ড্রাঙ্ক হিস্ট্রি সিরিজের নির্মাতা ডেরেক ওয়াটার্সের সাথে ২০০৭ সালের কথোপকথনের দ্বারা অনুপ্রাণিত হয়েছিল। মাতাল অবস্থায় ওটিস রেড্ডিংয়ের মৃত্যুর গল্পটি বর্ণনা করার চেষ্টা করছিলেন জনসন এবং ওয়াটার্স এটা দেখেই একটি সিরিজ তৈরি করতে অনুপ্রাণিত হয়েছিল। জনসন পরে ওয়েব সিরিজের প্রথম পর্বে অ্যারন বুড় হিসাবে উপস্থিত হয়েছিল। কমেডি সেন্ট্রালে একই শিরোনামে এটি টেলিভিশনের সাথে সংযোজিত হওয়ার পরে, অষ্টম পর্বে উইলিয়াম বি ট্র্যাভিস, এবং তৃতীয় সিজনের নবম পর্বে বরিস স্প্যাসকির চরিত্রে তাকে দেখা গিয়েছিল।
রান্ডি সিলিয়ানো হিসাবে ২০১৮ সালে জনসনকে কমেডি ফিল্ম ট্যাগে দেখা যায়। একই বছরে, নেটফ্লিক্স অ্যাডাল্ট অ্যানিমেশন সিরিজ হুপসের প্রধান চরিত্র বেন হপকিন্স হিসেবে জনসনকে অভিনয় করার ঘোষণা করা হয়েছিল। এছাড়াও সেই বছরই, জনসন স্পাইডার-ম্যান/পিটার বি. পার্কার হিসেবে স্পাইডারম্যান: ইনটু দ্য স্পাইডার-ভার্স-এ কণ্ঠ দেন।
২০১৯ সালে এবিসি ড্রামা সিরিজ স্টাম্পটাউনে জনসনকে গ্রে ম্যাককনেলের প্রধান চরিত্রে অভিনয় করেন। তিনি পাইলট পর্বের মার্ক ওয়েবারকে সরিয়ে তার চরিত্রে অভিনয় করেন।
ব্যক্তিগত জীবন
জনসন এরিন পায়েনকে বিয়ে করেন এবং তাদের দুটি যমজ মেয়ে রয়েছে।
মবি-ডিক
মোবি-ডিক; বা, দ্য হোয়েল (Moby-Dick) মার্কিন লেখক হারমান মেলভিল রচিত, ১৮৫১ সালে মার্কিন রেনেসাঁর সময়কালে প্রকাশিত। নাবিক ইসমাঈল আহাবের আধ্যাত্মিক সন্ধানের গল্প বলেন এখানে, যিনি মোবি-ডিকের তিমিশিকারী প্রিক্যুডের অধিনায়ক।
অল্টেয়ার (ভবন)
অল্টেয়ার শ্রীলংকার বৃহত্তম শহর কলম্বোয় নির্মাণাধীন একটি আবাসিক ও বাণিজ্যিক ভবন। এই ভবনটি হল একটি ৬৮ তলা বিশিষ্ট উল্লম্ব টাওয়ার এবং ৬৩ তলা বিশিষ্ট হেলানো টাওয়ারের স্থাপত্য। ২৪০ মিটার উচু ভবনটির নির্মান শেষ হওয়ার পরে কলম্বোর সুউচ্চ ভবনগুলির মধ্যে একটি হবে। ভবনটি ২ একর জমিতে বীড়া লেকের তীরে অবস্থিত।
অবস্থান
ভবনটি কলম্বোর কেন্দ্রে অবস্থিত, শহুরে উন্নয়ন কর্তৃপক্ষ পথচারীর-একমাত্র প্রাঙ্গনে রূপান্তর করার জন্য ৪০,০০০ বর্গফুট (৩,৭০০ মিটার) রাস্তার স্তরে উচ্চ-রাস্তার উপাদান তৈরির জন্য পরিকল্পনা করেছে। দুর্ঘটনা কমাতে, যান চলাচল নতুন রাস্তা দিয়ে চালু করা হবে; যান চলাচলের বিশ্লেষণ অনুযায়ী, ভ্রমণের সময় ১৪ সেকেন্ডের মধ্যে বৃদ্ধি পাবে। অবস্থানের কারণে ভবনটি বিরালা লেক এবং ভারত মহাসাগরের ২৭০ ডিগ্রি অনির্বাচিত দৃশ্য উপভোগ করবে।
বৈশিষ্ট্য
অল্টেয়ার ৪০০+ বিলাসবহুল অ্যাপার্টমেন্ট (৩ বেডরুম, ৪ বেডরুম এবং পেন্টহাউস) নিয়ে গঠিত হবে, যেগুলি ১,৫০০ বর্গফুট (১৪০ বর্গ মিটার) থেকে ৪,০০০ বর্গফুট (৩৭০ বর্গ মিটার) আয়তন বিশিষ্ট হবে। পাশাপাশি, ৬৩ তম তলায় একটি পুল, লাউঞ্জ এবং পার্টি এরিনা সাথে স্কাই গার্ডেন থাকবে।
নকশা এবং নির্মাণ
এই নকশাটি সাফদি ডিজাইনের মোশে সাফদি দ্বারা নকশা করা হয়েছে, যিনি সিঙ্গাপুরের মারিনা বে স্যান্ডসের স্থপতি ছিলেন।
অল্টেয়ার দুটি কাঠামো দ্বারা গঠিত, একটি ২৪০ মিটার উল্লম্ব টাওয়ার এবং একটি ২০৯-মিটার উচু হেলানো টাওয়ার গঠিত। হেলানো টাওয়ারটি ৫ থেকে ৩৯ তম তালা পর্যন্ত হেলানো ভাবে নির্মিত এবং ৩৯ তম তালার উপর থেকে ২০৯ মিটারের উচ্চতায় ছাদের স্তর পর্যন্ত ভবনটি উল্লম্বভাবে নির্মিত।
ভবনের কাঠামোগত কাজের সমাপ্তি ডিসেম্বর ২০১৭ সালে "টপিং আউট" দ্বারা চিহ্নিত করা হয়েছিল। অভ্যন্তরীণ কাজ বর্তমানে চলছে এবং আল্টিয়ার ভবনের ২০১৮ সালের মধ্যে সম্পন্ন হওয়ার সময়সূচী রয়েছে।
ফুটবল দল
ফুটবল দল হচ্ছে ফুটবল নামে পরিচিত দলগত ক্রীড়ায় একসাথে খেলার জন্য নির্বাচিত খেলোয়াড়দের একটি দল। এই ধরনের দলগুলোকে একটি প্রতিপক্ষ দলের বিরুদ্ধে একটি ম্যাচে খেলার জন্য নির্বাচিত করা যেতে পারে, যা একটি ফুটবল ক্লাব, দল, রাজ্য অথবা জাতি, সর্বকালের দল, এমনকি একটি কাল্পনিক দল (যেমন একটি স্বপ্নের দল বা শতাব্দীর সেরা দল) নির্বাচিত করতে ব্যবহৃত হয় এবং কখনও প্রকৃত ম্যাচ না খেলা দল হিসেবে প্রতিনিধিত্ব করে।